જર્મનીની ટીમ પ્રથમ રાઉન્ડમાંથી જ ફેંકાઈ ગયા બાદ આ વર્લ્ડ કપ ઓપન બની ગયો છે અને કોઈ પણ ટીમ પાસે તક રહેલી છે તેમ લાગે છે. તેમાંય બીજા રાઉન્ડમાંથી લિયોનલ મેસ્સીની આર્જેન્ટિનાની ટીમ અને રોનાલ્ડોની પોર્ટુગલની ટીમ આઉટ થઈ જતાં બાકી રહેલી ટીમો હવે ફાઇનલ સુધી પહોંચવા માટે તનતોડ મહેનત કરશે. ક્વાર્ટર ફાઇનલમાં પ્રથમ હાફ વધારે મજબૂત ટીમોથી ભરેલો છે. એક તરફ 1998ની ચેમ્પિયન ફ્રાન્સ છે તો તેની સામે બે વખતની ચેમ્પિયન ઉરૂગ્વે છે.